"Gure haurrak ipuinak irakurtzen oheratu behar ditugu eta ez telebista ikusten"
Francesco Tonucciren hitzak izan ziren hauek martxoan eskainitako hitzaldi batean. Jolasaren aldarria egiteaz gain ipuina entzutearen garrantziaz ere jardun zuen Fratok.
Zientifikoki ere azterketa ezberdinen bitartez, ipuinak entzuteak garunaren garapenean duen eragina frogatzen duten ikerketa ezberdinak egin dira. Pedagogo eta zientzialariak ados beraz; haurrei ipuinak kontatu eta irakurtzea onuragarria da.
Ipuinak balioan jartzeko antolatu dute Ozaetako garaiOn elkarteko lagunean bigarren urtez Ipuinen eguna. Irailaren 12an izango da goiz eta arratsaldez ipuin kontalariak izango dira eta ipuinak nola kontatu ikasteko tailertxoa ere antolatu dute.